Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 20/1995. (III. 3.) Korm. rendelet 8. § (2) bekezdése, amely
Paragraph Index: 1278

20/1995. (III. 3.) Korm. rendelet 8. § (2) bekezdése, amely erről úgy rendelkezik, hogy „az állami támogatást az éves költségvetési törvénynek megfelelően, az egyéb — államháztartáson belülről származó — bevételeket a vonatkozó jogszabályok érvényesítésével, a helyi kisebbségi önkormányzat határozata szerint kell beépíteni a helyi önkormányzat költségvetési rendeletébe.8 Annak érdekében azonban, hogy az ismertetett ügyben hozzánk forduló panaszos teljes értékű tájékoztatást kapjon, válaszlevelünkben kitértünk arra is, hogy a tiszteletdíjra vonatkozóan a Nektv. 41. §-a is tartalmaz rendelkezéseket, melyek szerint a kisebbségi önkormányzat tagjainak tiszteletdíjára, a szószólóra, a tanácsnokra vonatkozó költségtérítést, juttatást, tiszteletdíjat szabályozó előírásokat kell alkalmazni. További részletes szabályokat ezzel összefüggésben a polgármesteri tisztség ellátásának egyes kérdéseiről, és az önkormányzati képviselők tiszteletdíjáról szóló 1994. évi LXIV. törvény tartalmaz, melynek alapján a képviselő-testület az önkormányzati képviselő, a bizottság elnöke, tagja és a tanácsnok részére — megválasztásának időpontjától megbízatása megszűnéséig — tiszteletdíjat és természetbeni juttatást állapíthat meg. A helyi kisebbségi önkormányzat elnökének és tajainak tiszteletdíjáról, annak megállapításáról és mértékéről külön jogszabály nem rendelkezik. Az érintett önkormányzat képviselő-testülete tehát nem lépte túl hatáskörét akkor, amikor rendeletével — a helyi kisebbségi önkormányzat költségvetési határozata szerint — megállapította a helyi kisebbségi önkormányzat elnökének, illetve tagjainak tiszteletdíját. Az Ötv. 20. § (2) bekezdése szerint a képviselő-testület a települési képviselőnek, a bizottsági elnöknek, a bizottság tagjának, a tanácsnoknak — törvény keretei között — rendeletében meghatározott tiszteletdíjat, természetbeni juttatást állapíthat meg. A tiszteletdíjat érintő jogszabályok bizonytalan értelmezésével kapcsolatban egyébként a kisebbségi ombudsman az Országgyűlés elé terjesztett korábbi évekről készült beszámolójában amellett foglalt állást, hogy törvényben kerüljenek rögzítésre a kisebbségi önkormányzat elnöke és tisztségviselője tiszteletdíjának alanyi jogon történő megállapítására vonatkozó szabályok. Ezt az álláspontot továbbra is fenntartjuk, annak ellenére, hogy az utóbbi egy évben — de főként a választásokat követően — egyre markánsabban fordulnak elő az ún. „etnobizniszre” utaló jelek, konkrétan az, hogy egyesek anyagi megfontolásból, a tiszteletdíj reményében vállalnak kisebbségi önkormányzati szerepet. Ugyancsak a képviselő-testület hatáskörébe tartozó kérdés kapcsán kért jogértelmezést az egyik megyei jogú város önkormányzatának német kisebbségi képviselője. Ez esetben a beadványozó kérdése arra irányult, hogy a képviselő-testületet kötelezi-e jogszabály kisebbségi bizottság felállítására abban az esetben, ha a képviselő-testület egy másik kisebbséghez tartozó tagja — szemben a német kisebbséghez tartozó képviselő-testületi taggal — ellenzi azt. A kérdés megválaszolására az Ötv. ad iránymutatást. Ennek

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes